په انګلیسي ژبه کې ممسیسMimesis ته په عامه بڼه امیټېشن«Imitation» یا د واقعیت هنري تقلید وایي او په ادبیاتو کې له ډېرې کارونې وروسته ورته ریپریزینټیشن«Representation» ویل شوي، چې د استازیتوب، وړاندي کولو، ځلولو، ادا کولو، پېښوو(اداکاري)، تقلید او بیا جوړونې یا بیا رغونې معنا لري؛ خو دا ټولې معنا ګانې بیا هم د «ممسیس» موخه او لازمه معنا نشي روښانه کولای او په دقیق ډول هغه مفهوم چې افلاطون او ارسطو په یوناني ژبه له ممسیس څخه اخیست، په نورو ژبو کې د ادبپوهانو له ډېرو لیکنو او څېړنو سره لا هم سم نه دی روښانه شوی؛ ځیني ادبپوهان وایي چې په عربي ژبه دا اصطلاح ډېره خوندوره ژباړله شوې ده